Document ID: 32009D0014

KOMMISSIONENS BESLUTNING
af 17. december 2008
om ændring af beslutning 2006/636/EF om fastsættelse af den årlige fordeling pr. medlemsstat af beløbet for Fællesskabets støtte til landdistriktsudvikling for perioden 1. januar 2007 til 31. december 2013
(meddelt under nummer K(2008) 8370)
(2009/14/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (1), særlig artikel 69, stk. 4, og
ud fra følgende betragtninger:
(1)
Kommissionens beslutning 2008/955/EF (2) har ændret Kommissionens afgørelse 2006/410/EF af 24. maj 2006 om fastsættelse af de beløb, der i henhold til artikel 10, stk. 2, artikel 143d og artikel 143e i Rådets forordning (EF) nr. 1782/2003 stilles til rådighed for ELFUL og EGFL (3), der for regnskabsårene 2007-2013 fastsætter det samlede beløb af overførslerne fra EGFL til ELFUL, jf. nævnte artikler i Rådets forordning (EF) nr. 1782/2003 (4) og artikel 4, stk. 1, i Rådets forordning (EF) nr. 378/2007 (5), som fastsætter regler for frivillig graduering af direkte betalinger som fastsat i forordning (EF) nr. 1782/2003.
(2)
Efter vedtagelsen af beslutning 2008/955/EF bør de beløb, som stilles til rådighed for ELFUL, tilpasses, og beløbene bør lægges oven i de beløb, der hvert år tildeles som Fællesskabets støtte til landdistriktsudviklingen.
(3)
Kommissionens beslutning 2006/636/EF (6) bør derfor ændres -
VEDTAGET FØLGENDE BESLUTNING:
Artikel 1
Bilaget til beslutning 2006/636/EF erstattes af teksten i bilaget til nærværende beslutning.
Artikel 2
Denne beslutning anvendes fra regnskabsåret 2009.
Artikel 3
Denne beslutning er rettet til medlemsstaterne.
Udfærdiget i Bruxelles, den 17. december 2008.

Labels: 18
15
19
5